สถานีขนส่งผู้โดยสารกรุงเทพ (เอกมัย)

สถานีขนส่งผู้โดยสารกรุงเทพฯ (เอกมัย) เป็นสถานีขนส่งที่ใช้รับส่งผู้โดยสารจากภาคตะวันออกเลียบชายฝั่ง เปิดทำการเมื่อวันที่ 1 มกราคม พ.ศ. 2503 บนที่ดินของ บริษัท ขนส่ง จำกัด (บขส.) จำนวน 7 ไร่ 3 งาน 5 ตารางวา ตั้งอยู่ริมถนนสุขุมวิทบริเวณทางแยกเอกมัยใต้ (ปากซอยสุขุมวิท 63) ซึ่งเป็นสถานีขนส่งผู้โดยสารเพียงแห่งเดียวที่ยังไม่มีการย้ายสถานีขนส่ง และตั้งอยู่ภายในตัวเมือง

 ประวัติ 
ก่อนหน้าปี พ.ศ. 2502 นั้น การเดินทางด้วยรถโดยสารประจำทางนั้นไม่มีการควบคุมอย่างเป็นระบบมากนัก หากผู้ประกอบการรายได้มีเงินทุนมากพอก็สามารถนำรถยนต์โดยสารมาวิ่งให้บริการได้ อาจจะวิ่งในนามบุคคลหรือในนามบริษัท และไม่มีสัมปทานจากรัฐมาควบคุมการเดินรถ ท่ารถในขณะนั้นภาคตะวันออกเลียบชายฝั่งทะเลมีจุดจอดรถบริเวณวงเวียน 22 กรกฎา โดยผู้โดยสารต้องนั่งรอบนรถหรืออาศัยร้านกาแฟบริเวณใกล้เคียงสำหรับพักคอยก่อนรถออก

กระทั่งในปี พ.ศ. 2502 รัฐบาลได้มีการประการควบคุมเส้นทางเดินรถโดยสารที่เชื่อมโยงจากกรุงเทพไปยังภูมิภาคต่าง ๆ โดยประกาศเส้นทางระยะไกลในเขต 30 จังหวัด แบ่งออกเป็น 5 สาย ประกอบไปด้วย สายใต้ สายเหนือ สายตะวันออกเฉียงเหนือ สายตะวันออก และสายตะวันออกเลียบชายทะเล และเพิ่มจังหวัดในแต่ละสายให้ครอบคลุมมากขึ้น แต่ก็ยังไม่ทั่วถึงในปีถัดมา คือ พ.ศ. 2503 มีเพียงสายตะวันออกและสายตะวันออกเลียบชายฝั่งทะเลที่ไปจรดจนสุดเส้นทางคือจังหวัดปราจีนบุรี และจังหวัดตราด

ในปีเดียวกันนั้นเอง ได้มีการเปิดให้บริการสถานีขนส่งที่ใช้สำหรับการขนส่งผู้โดยสารในระดับประเทศในวันที่ 1 มกราคม พ.ศ. 2503 จำนวน 3 แห่ง ซึ่งสถานีขนส่งเอกมัยเป็น 1 ใน 3 สถานีขนส่งสำหรับเป็นสถานีต้นทางรถโดยสารประจำทางสายตะวันออกเลียบชายฝั่งทะเล ตั้งอยู่ที่ตำบลพระโขนง อำเภอพระโขนงในขณะนั้น

 ลักษณะอาคารสถานีขนส่ง 
เป็นอาคารเดี่ยว ช่องจำหน่ายตั๋วโดยสารจะอยู่ด้านหน้าของสถานีขนส่ง มีทางเดินไปชานชาลาด้านหลัง โดยชานชาลาแบ่งออกเป็นสองส่วน ด้านหนึ่งเป็นชานชาลารถปรับอากาศขั้น 1 และอีกด้านหนึ่งเป็นชานชาลารถปรับอากาศชั้น 2

 เคาท์เตอร์จำหน่ายตั๋วโดยสาร 
เคาท์เตอร์จำหน่ายตั๋วโดยสาร จะมีราคาค่าตั๋วโดยสารปรากฏอยู่บนแผ่นป้ายอย่างชัดเจน ช่วยให้สามารถเปรียบเทียบราคาค่าบริการและประเภทรถที่ให้บริการได้อย่างง่ายดายในแต่ละบริษัททั้ง บขส. เองและบริษัทที่ได้รับสัมปทานเดินรถมาจาก บขส.

 พื้นที่พักรอ 
บริเวณพื้นที่นั่งรอโดยสารเป็นรูปแบบเปิด มีพัดลมสำหรับระบายอากาศและให้ความเย็นจากอากาศที่ถ่ายเทและมีโทรทัศน์ให้รับชม รวมถึงยังมีร้านสะดวกซื้อภายในบริเวณสถานี และห้องน้ำให้บริการฟรี แต่ไม่มีกระดาษชำระ ซึ่งหากต้องการใช้สามารถซื้อได้ที่ร้านสะดวกซื้อ

 ชานชาลาโดยสาร 
บริเวณชานชาลาโดยสารประกอบด้วยชานสำหรับเทียบรถจำนวน 26 ชานชาลา และพื้นที่นั่งรอภายในอาคารแบบเปิดโล่ง

 เส้นทางเดินรถ 
สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละภูมิภาค
+เส้นทางเดินรถสายตะวันออกเลียบชายทะเลสายที่ชื่อเส้นทางเดินรถหมายเหตุ35กรุงเทพฯ - ระยอง - บ้านมาบตาพุด36กรุงเทพฯ - บ้านมาบตาพุด37กรุงเทพฯ - ศรีราชา (ข)38กรุงเทพฯ - ชลบุรี (ข)39กรุงเทพฯ - บางคล้า40กรุงเทพฯ - ฉะเชิงเทรา (ข)41กรุงเทพฯ - ตราด (ก)42กรุงเทพฯ - จันทบุรี (ก)43กรุงเทพฯ - แกลง44กรุงเทพฯ - ประแสร์45กรุงเทพฯ - บ้านค่าย46กรุงเทพฯ - ระยอง (ก)48กรุงเทพฯ - เอกมัย - เมืองพัทยา49กรุงเทพฯ - บางแสน50กรุงเทพฯ - ชลบุรี (ก)51กรุงเทพฯ - บ้านบึง52กรุงเทพฯ - พนัสนิคม53กรุงเทพฯ - ฉะเชิงเทรา (ก)55กรุงเทพฯ - บางคล้า (ก)56กรุงเทพฯ - พนมสารคาม914กรุงเทพฯ - จันทบุรี (ค)915กรุงเทพฯ - บ้านค่าย - แหลมแม่พิมพ์916กรุงเทพฯ - แกลง - บ้านแหลมแม่พิมพ์917กรุงเทพฯ - ตราด (ค)969กรุงเทพฯ - แกลง - ประแสร์970กรุงเทพฯ - แหลมฉบัง976กรุงเทพฯ - สมุทรสงคราม (ค)9961กรุงเทพฯ - พนมสารคาม - ศรีมหาโพธิ - นิคม 304

 ระบบขนส่งมวลชนที่เชื่อมต่อกับสถานี 
ระบบขนส่งมวลชนเชื่อมต่อกับสถานี ประกอบไปด้วย รถไฟฟ้าบีทีเอส และรถโดยสารประจำทางท้องถิ่นที่ให้บริการโดยองค์การขนส่งมวลชนกรุงเทพ รับส่งและเชื่อมต่อกับพื้นที่ส่วนอื่น ๆ ของกรุงเทพมหานคร ประกอบไปด้วย

 รถไฟฟ้าบีทีเอส 
สถานีขนส่งผู้โดยสารกรุงเทพฯ (เอกมัย) เชื่อมต่อกับสถานีรถไฟฟ้าบีทีเอส สายสุขุมวิท บริเวณสถานีเอกมัย (E7) โดยสามารถเดินเท้าจากสถานีขนส่งผู้โดยสารกรุงเทพฯ (เอกมัย) ไปยังทางทางออก 2 ของสถานีรถไฟฟ้าเอกมัย เพื่อเดินทางเข้าไปยังกรุงเทพชั้นในหรือไปยังจังหวัดสมุทรปราการ

รถประจำทางหน้าสถานีขนส่ง

  เส้นทางที่มีรถรองรับวีลแชร์

องค์การขนส่งมวลชนกรุงเทพ
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 72 (3-46) คลองเตย เทเวศร์รถโดยสารประจำทางสีครีม-แดงองค์การขนส่งมวลชนกรุงเทพ (ขสมก.) ผ่านเฉพาะ ขากลับคลองเตย 72 (3-46)รถโดยสารประจำทางปรับอากาศสีครีม-น้ำเงิน 501 (1-53) หมู่บ้านนักกีฬา  ท่าช้างรถโดยสารประจำทางสีครีม-แดง 501 (1-53)รถโดยสารประจำทางปรับอากาศสีครีม-น้ำเงิน 511 (3-22E)  อู่ฟาร์มจระเข้สมุทรปราการ สถานีขนส่งผู้โดยสารกรุงเทพ (ตลิ่งชัน) รถโดยสารประจำทางปรับอากาศสีฟ้า (ใช้แก๊สธรรมชาติ) 511 (3-22E)รถโดยสารประจำทางปรับอากาศสีส้ม (ยูโรทู) 519 (1-57) อู่มีนบุรีคลองเตยรถโดยสารประจำทางสีครีม-แดง 519 (1-57)รถโดยสารประจำทางปรับอากาศสีครีม-น้ำเงิน 519 (1-57)รถโดยสารประจำทางปรับอากาศสีส้ม (ยูโรทู)

รถเอกชน
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 2 (3-1)  ปากน้ำ  สะพานพุทธรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.ไทยสมายล์บัส 26A (1-77)  มีนบุรี คลองเตย ผ่านเฉพาะ ขาไปคลองเตย 38 (3-8)  ม.รามคำแหง 2  อนุสาวรีย์ชัยสมรภูมิบจก.สมาร์ทบัส(เครือไทยสมายล์บัส) 38แยกอโศกมนตรีรถโดยสารประจำทางสีขาว-น้ำเงินบจก.บริบูรณ์อินฟินิตี้ 38รถโดยสารประจำทางสีชมพู 40 (4-39)   BTS เอกมัย  สถานีขนส่งผู้โดยสารกรุงเทพ (ตลิ่งชัน)รถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สมาร์ทบัส(เครือไทยสมายล์บัส) ผ่านเฉพาะ ขากลับสายใต้ (ตลิ่งชัน) 48 (3-11)  ม.รามคำแหง 2 วัดโพธิ์ 71 (1-39)  สวนสยาม คลองเตยบจก.ไทยสมายล์บัส 98อโศก BTS อุดมสุขรถโดยสารประจำทางสีขาว-น้ำเงินบจก.สหศรีสุพรรณยานยนต์ 98รถโดยสารประจำทางสีชมพู 149 (4-53)   BTS เอกมัย พุทธมณฑลสาย 2รถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.ไทยสมายล์บัส ผ่านเฉพาะ ขากลับพุทธมณฑลสาย 2 3-44  ท่าเรือคลองเตย  อนุสาวรีย์ชัยสมรภูมิ ผ่านเฉพาะ ขากลับท่าเรือคลองเตย

แผนในอนาคต
ในปี พ.ศ. 2560 หลังการเปิดตัวของโครงการ แบงค็อก มอลล์ ในพื้นที่แขวงบางนาเหนือ เขตบางนา บริษัท ขนส่ง จำกัด มีแผนก่อสร้างสถานีขนส่งผู้โดยสารสายตะวันออกแห่งใหม่ภายในโครงการนี้ โดยเป็นการขอใช้พื้นที่บางส่วนในโครงการจำนวน 5 ไร่ จากที่กลุ่มเดอะมอลล์เป็นเจ้าของที่อยู่ 100 ไร่ มาพัฒนาเป็นชานชาลาสำหรับจอดรถรับส่ง และจะพัฒนาศูนย์บริการลูกค้าภายในอาคารศูนย์การค้า โดยแนวคิดดังกล่าวไม่ได้รับการอนุมัติและถูกให้นำกลับไปทบทวนใหม่

ในปี พ.ศ. 2565 นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) ได้ออกมาระบุถึงแผนการพัฒนาพื้นที่พาณิชย์บริเวณที่ตั้งของสถานีขนส่งผู้โดยสารกรุงเทพ (เอกมัย) ในปัจจุบัน เนื่องจากเป็นพื้นที่ที่มีทำเลดี เหมาะกับการลงทุนของภาคเอกชน และปัจจุบันเกิดปัญหาการจราจรติดขัดเนื่องจากรถโดยสารประจำทางมีขนาดใหญ่ จึงมีการศึกษาเกี่ยวกับการย้ายสถานีขนส่งไปตั้งในพื้นที่ใหม่ มีการพิจารณาในพื้นที่บางนา เช่น ศูนย์นิทรรศการและการประชุมไบเทค เนื่องจากมีพื้นที่ที่กว้างขวางเพียงพอสามารถรองรับรถโดยสารประจำทางได้ ซึ่งอาจจะเข้าดำเนินการในรูปแบบของการบันทึกข้อตกลงร่วมในการแบ่งผลประโยชน์ส่วนของค่าเช่าพื้นที่ ซึ่งจะศึกษาเสร็จในปี พ.ศ. 2566 และประกาศให้เอกชนร่วมลงทุนในปี พ.ศ. 2567

 อ้างอิง 

 แหล่งข้อมูลอื่น 



เอกมัย

หมวดหมู่:ก่อตั้งในจังหวัดพระนครในปี พ.ศ. 2503